কলেজছাত্রীর লাশ উদ্ধার : রোববার বেলা সাড়ে ১১টার দিকে রাজশাহীর পুঠিয়া উপজেলার জয়পুর গ্রামে নিজের ঘর থেকে সন্ধ্যা খাতুন (১৭) নামে এক কলেজছাত্রীর ঝুলন্ত লাশ উদ্ধার করা হয়। উপজেলার জয়পুর গ্রামের আবদুল কুদ্দুসের মেয়ে সন্ধ্যা পুঠিয়ার জামিরা ডিগ্রি কলেজের একাদশ শ্রেণীর ছাত্রী ছিলো। পুঠিয়া থানার পুলিশ জানায়, রোববার সকালে অনেক ডাকাডাকির পরও ঘুম থেকে না ওঠায় পরিবারের সদস্যরা সন্ধ্যার ঘরের দরজা ভাঙেন। এ সময় ঘরের তীরের সঙ্গে গলায় ওড়না পেঁচানো অবস্থায় সন্ধ্যার লাশ ঝুলতে দেখা যায়। প্রাথমিকভাবে এটি আত্মহত্যা বলে ধারণা করা হচ্ছে।